Pembancuh Kopi Mr. Vampire

Pembancuh Kopi Mr. Vampire ialah siri drama televisyen Malaysia 2017 dibintangi oleh Nazeera Sardi dan Ungku Ismail Aziz. Diadaptasi dari novel 2015 bertajuk sama, ia disiarkan menerusi Hypp Sensasi saluran 116 di HyppTV dari 15 Mac hingga 22 Jun 2017.

Sinopsis
Selaku CEO, Alif Irsyad tidak pernah mengimpikan jatuh cinta pada seorang waitress. Teori Irsyad mudah. Gadis biasa seperti Nuzul tidak layak digandingkan bersamanya. Alif Irsyad dengan yakin memberitahu rakannya Saiful bahawa dia tidak mudah jatuh cinta lebih-lebih lagi kepada perempuan yang tidak setaraf. Tetapi kata-kata tersebut memakan dirinya kerana dia mula jatuh cinta kepada Nuzul, pekerja kafe Saiful dan merupakan kawan baik isterinya, Laila. Pada mulanya Alif Irsyad menidakkan perasaannya pada Nuzul namun makin dielak makin menjadi-menjadi lalu diluahkan perasaannya itu kepada Nuzul. Bermulalah kisah suka duka antara mereka berdua.

Pelakon

Pelakon utama
 Ungku Ismail Aziz sebagai Alif Irsyad
 Nazeera Sardi sebagai Nuzul Filzah

Pelakon pembantu
 Lia Natalia sebagai Nuha Filzah
 Aizat Hassan sebagai Irham
 Fatin Afeefa sebagai Nurin Filzah
 Amanda Hariz sebagai  Nazeera
 Sharifah Shahora sebagai Puan Sri Ayuni
 Sahronizam Noor sebagai Tan Sri Jefri
 Ellyas Abdullah sebagai Safwan
 Adam Shahz sebagai Saiful
 Shima Anuar sebagai Laila
 Serina Redzuawan sebagai Datin Maizah
 Dayang Areeda seagai Irina
 Fahmy Reza sebagai Megat Benjamin
 Azlan Komeng sebagai Datuk Riyad

Impak  
Pembancuh Kopi Mr. Vampire memberikan kesan impak buat kesemua barisan pelakonnya, termasuk Nazeera Sardi. Menurut Nazeera, beliau menerima banyak mesej daripada peminat di laman sosial yang rata-rata mahu beliau mendedahkan mengenai jalan cerita seterusnya serta kesudahan drama itu. Dalam temuramah dengan Malaysia Digest, beliau berkata: "Saya gembira kerana drama tersebut dapat sambutan dan saya difahamkan ia jadi drama yang mendapat rating paling tinggi di stesen HyppTV. Saya rasa sebab jalan cerita drama ini menarik, gandingan pun best. Impaknya, sekarang ni kalau saya terjumpa dengan peminat, mereka panggil saya nama watak, Nuzul Filzah. Ada antara mereka yang tak tahu pun nama sebenar saya tapi mengenali saya menerusi watak itu. Ramai juga yang DM (direct message) saya di laman sosial, mereka teruja dan hendak tahu sangat jalan cerita seterusnya dan kesudahannya drama tersebut,".

Rujukan 

Drama Melayu 2017
Drama adaptasi novel di Malaysia